Okresná prokuratúra Košice II 
Mojmírova 5, 040 46 Košice 1

Sp. zn. : 3 Pv 479/08/8803	Košice II, 2.3.2012
EEČ : 2-64-43-2012

U Z N E S E N I E

Trestná vec:	obvinený XXXXX 
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
Skutková veta:
V trestnej veci vedenej proti obvinenému XXXXX pre prečin úverového podvodu podľa § 20 k 222 ods.1 Tr. zákona, ktorého sa dopustil na tom skutkovom základe, že 

	- doposiaľ neznámy páchateľ za prítomnosti XXXXX po predchádzajúcej vzájomnej dohode dňa 27.01.2008 v Košiciach na XXXXX č.6 uzatvoril s obchodnou zástupkyňou spol. XXXXX, s.r.o., XXXXX Bratislava, XXXXX zmluvu o spotrebiteľskom úvere číslo XXXXX v sume 9.000,- Sk (298,75 €), kde ako dlžníka uviedol osobu XXXXX s tým, že menovaný bol zaviazaný splácať úver 42 týždennými splátkami vo výške 369,- Sk / 12,25 €, pričom vyplatil len 10 splátok a peniaze poslal prostredníctvom obvineného, avšak v zmluve o spotrebiteľskom úvere uviedol bez vedomia XXXXX jeho osobné údaje a číslo z odcudzeného občianskeho preukazu, čím spoločnosti XXXXX s.r.o. XXXXX Bratislava spôsobil škodu vo výške 12.158,- Sk / 403,57 €
Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
	Uznesením vyšetrovateľa PZ, sp. zn. ORP-XXXXX/4-OJP-KE-2008 zo dňa 26.06.2008 bolo obvinenému XXXXX vznesené obvinenie pre prečin úverového podvodu podľa § 20 k § 222 ods.1 Tr. zákona pre skutok uvedený vo výrokovej časti tohto uznesenia.

	Z úmrtného listu Matričného úradu XXXXX - XXXXX, vydaného dňa 25.01.2012, zväzok XXXXX ročník 2011, strana XXXXX poradové číslo XXXXX zadokumentovaného vo vyšetrovacom spise vyplýva, že obvinený XXXXX dňa XXXXX zomrel.

	V zmysle ustanovenia § 215 ods.1 písm.d/ Tr. poriadku v nadväznosti na ustanovenie § 9 ods.1 písm.d/ Tr. poriadku je trestné stíhanie proti tomu kto zomrel alebo bol vyhlásený za mŕtveho neprípustné.

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor